laion/Wikipedia-Exotic huggingface dataset:
მოპტის რეგიონი

მოპტის რეგიონი (ფრანგ. Mopti) — რეგიონი მალიში. ადმინისტრაციული ცენტრი — ქალაქი მოპტი. ფართობი — 79 017 კმ², მოსახლეობა — 2 036 209 ადამიანი (2009 წელი). მოპტის რეგიონს ჩრდილოეთიდან ესაზღვრება ტომბუქტუს რეგიონი, დასავლეთიდან სეგუს რეგიონი, სამხრეთ-აღმოსავლეთიდან ბურკინა-ფასო. მოპტის რეგიონის ტერიტორიაზე მომდინარე მდინარე ნიგერი აქ იტოტება რამდენიმე შენაკადად და ქმნის მრავალ პატარა ტბას. თვითონ რეგიონი მდებარეობს საჰელის ზონაში. მოპტის რეგიონში ასევე მდებარეობს მალის ყველაზე უფრო მაღალი მთა — ჰომბორი. მოპტის რეგიონში ცხოვრობს დოგონების, სონგაის, ბოსოს, ფულბეს, ბამბარას ხალხი. რეგიონის ყველაზე უფრო მსხვილი ქალაქებია — მოპტი, ჯენე, დუენტსა. ადმინისტრაციული თვალსაზრისით მოპტის რეგიონი იყოფა 8 ოლქად: მოპტის რეგიონი ХХ საუკუნის 1970-იან — 1980-იან წლებში აფრიკული გვალვების დაწყებამდე იყო სასოფლო-სამეურნეო პროდუქციისა და საკვები პროდუქტების (ბრინჯი, თევზი, პირუტყვი) მსხვილი მწარმოებელი და ექსპორტიორი. დღეისათვის რეგიონი იძულებულია შემოიტანოს საკვები პროდუქტები. მალის მოპტის რეგიონი ტურისტული დანიშნულების ერთ-ერთი რეგიონია დასავლეთ აფრიკაში. აქ დასათვალიერებლად მდებარეობენ ისეთი ობიექტები, რომლებიც მიეკუთვნებიან იუნესკოს მსოფლიო მემკვიდრეობის ძეგლებს: ბანდიაგარას ესკარპები და ჯენეს დიდი მეჩეთი. ↑ მოსახლეობის 2009 წლის აღწერა (citypopulation) ↑ Resultats Provisoires RGPH 2009 (Région de Mopti), République de Mali: Institut National de la Statistique, http://instat.gov.ml/documentation/mopti.pdf. წაკითხვის თარიღი: 2017-08-20 დაარქივებული 2012-07-27 საიტზე Wayback Machine.
ლიგნინი

ლიგნინი (ლათ. lignum – ხე, მერქანი) — რთული, პოლიმერული ნაერთი, რომელსაც შეიცავს ბოჭკოვანი მცენარეების უჯრედები. ლიგნინის დაგროვება უჯრედების გარსში იწვევეს უჯრედების გახევებას და ზრდის მათ მექანიკურ გამძლეობას. ფოთლოვანი ხეების მერქანში 20-30% ლიგნინი შედის, წიწვოვნებში — 50%. უმდაბლეს მცენარეებში (წყალმცენარეები, სოკოები) და ხავსებში ლიგნინი არ არის აღმოჩენილი. გახევებული უჯრედის გარსები თავისი ულტრასტრუქტურით რკინაბეტონს მოგვაგონებს. მისი მოლეკულა შედგება არომატული სპირტებისაგან. ძირითადი მონომერია კონიფერილის სპირტი. ლიგნინი მოყვითალო-მოყავისფრო ამორფული ნივთიერებაა, წყალში და ორგანულ გამხსნელებში არ იხსნება; იღებება ფუძე საღებავებით და იძლევა ფენოლებისთვის დამახასიათებელ ფერად რეაქციებს. მრეწველობაში ლიგნინს იღებენ როგორც ცელულოზის წარმოების და მცენარეულ მასალათა ჰიდროლიზის ნარჩენს. ლიგნინი მნიშვნელოვანი ქიმიური ნედლეულია. სულფატური ლიგნინი შეიძლება გამოვიყენოთ სინთეზური კაუჩუკის, კერამიკის წარმოებაში და ა.შ. ჰიდროლიზებულ ლიგნინს იყენებენ ლიგნინის ნახშირის და გააქტიურებული ნახშირის მისაღებად, ფორიანი აგურის წარმოებისას, ნიტროლიგნინის გამომუშავებისას. მედიცინაში ლიგნინს, ანუ ხის ბამბას უწოდებენ თხელ გოფრირებულ ფირფიტებს, რომლებსაც იყენებნ ნახვევებისთვის. ღებულობენ წიწვოვანი მერქნის მექანიკური და ქიმიური დამუშავებით. ქართული საბჭოთა ენციკლოპედია, ტ. 6, თბ., 1983. — გვ. 223. Tecnaro website დაარქივებული 2014-07-25 საიტზე Wayback Machine. (ინგლისური)
სეგუს რეგიონი

სეგუს რეგიონი (ფრანგ. Ségou) — რეგიონი მალიში. ადმინისტრაციული ცენტრი — ქალაქი სეგუ. ფართობი — 64 821 კმ², მოსახლეობა — 2 338 349 ადამიანი (2009 წელი). სეგუს რეგიონს აღმოსავლეთიდან ესაზღვრება ესაზღვრება მოპტის რეგიონი, სამხრეთიდან სიკასოს რეგიონი, დასავლეთით კულიკოროს რეგიონი, ჩრდილოეთით მავრიტანია, სამხრეთ-აღმოსავლეთით ბურკინა-ფასო. სეგუს რეგიონი მდებარეობს მალის სამხრეთ ნაწილში. რეგიონის ტერიტორიაზე მიედინება მდინარე ნიგერი, ქალაქ მარკალის რაიონში აშენებულია ჰიდროელექტროსადგური. რეგიონის ყველაზე უფრო მსხვილი ქალაქებია — ნამპალარი და ნიონო. XVIII საუკუნეში რეგიონის ტერიტორია შედიოდა მალის ტერიტორიაზე შექმნილ ბამბარას ხალხის იმპერიაში. ადმინისტრაციული თვალსაზრისით სეგუს რეგიონი იყოფა 7 ოლქად, რომლებიც თავის მხრივ დაყოფილია 118 კომუნად: ↑ მოსახლეობის 2009 წლის აღწერა (citypopulation) ↑ Resultats Provisoires RGPH 2009 (Région de Ségou), République de Mali: Institut National de la Statistique, http://instat.gov.ml/documentation/segou.pdf. წაკითხვის თარიღი: 2017-08-20 დაარქივებული 2012-07-27 საიტზე Wayback Machine. .
სიკასოს რეგიონი

სიკასოს რეგიონი (ფრანგ. Sikasso) — რეგიონი მალიში. ადმინისტრაციული ცენტრი — ქალაქი სიკასო; სხვა ქალაქები — კუტიალა, ბუგუნი. ფართობი — 70 280 კმ², მოსახლეობა — 2 643 179 ადამიანი (2009 წელი). სიკასოს რეგიონს ჩრდილოეთიდან ესაზღვრება კულიკოროს და სეგუს რეგიონები, აღმოსავლეთიდან ბურკინა-ფასო, სამხრეთიდან კოტ-დ’ივუარი, დასავლეთიდან გვინეა. სიკასოს რეგიონი მდებარეობს მალის უკიდურეს სამხრეთში. სიკასოს რეგიონში უპირატესად ცხოვრობენ სენუფოს, სამაგოს, ბამბარას, ფულბეს ხალხის წარმომადგენლები. ადმინისტრაციული თვალსაზრისით სიკასოს რეგიონი იყოფა 7 ოლქად: ↑ მოსახლეობის 2009 წლის აღწერა (citypopulation) ↑ Resultats Provisoires RGPH 2009 (Région de Sikasso), République de Mali: Institut National de la Statistique, http://instat.gov.ml/documentation/sikasso.pdf. წაკითხვის თარიღი: 20 აგვისტო 2017 დაარქივებული 27 July 2012[Date mismatch] საიტზე Wayback Machine.Category:Webarchive-ის თარგის შეტყობინებები .
კონკაკაფი

კონკაკაფი (ინგლ. СОnfederation of North, Central American and Caribbean Association Football) — საფეხბურთო კონფედერაცია, რომელიც აკონტროლებს ფეხბურთს ჩრდილოეთ და ცენტრალურ ამერიკაში და კარიბის ზღვის აუზის ქვეყნებში. ამ რეგიონებში შემავალი ქვეყნების გარდა, კონფედერაციაში, ასევე გაწევრიანებულია სამი სამხრეთ ამერიკული ქვეყანა: გაიანა, სურინამი და გვიანა. კონკაკაფის მოვალეობაა თავისი წევრებისთვის სხვადასხვა საკლუბო და სანაკრებო ტურნირების გამართვა და ორგანიზება. კონფედერაცია დაარსდა 1961 წლის 18 დეკემბერს, მეხიკოში, ჩრდილოეთ და ცენტრალური ამერიკის კონფედერაციების შერწყმის შედეგად. კონკაკაფი ფიფას წევრია. მისი წევრი ქვეყნების ნაკრებებიდან მექსიკის ნაკრები არის ერთადერთი, რომელმაც შეძლო ფიფას მიერ ორგანიზებულ ოფიციალურ სანაკრებო ტურნირში გამარჯვება (1999 წლის კონფედერაციის თასი). კონფედერაციის შტაბ-ბინა მდებარეობს ნიუ-იორკში, ამერიკის შეერთებულ შტატებში ვიკისაწყობში არის გვერდი თემაზე: კონკაკაფი ოფიციალური საიტი CONCACAF საიტზე Curlie
ვანგა (სამეფო)

ვანგას სამეფო — ანტიკური, გვიან ვედური პერიოდის საზღვაოსნო ტალასოკრატია ინდოეთის სუბკონტინენტზე. ქვეყნის საზღვრებს დასავლეთით, ჩრდილოეთით და აღმოსავლეთით წარმოადგენდა მდინარეები პადმა და ბჰაგირატჰი, ხოლო სამხრეთით ბენგალის ყურე. მისი მეზობელი ქვეყნები იყო: სუჰმა, ანგა, პუნდრავარდჰანა, სამატატა და ჰარიკელა. მაჰაჯანაპადები მაჰაბჰარატა, ვიასა ინგლისურად თარგმნა კისარი მოჰან ანგულიმ.
რენიე III

რენიე III გრიმალდი (დ. 31 მაისი, 1923 — გ. 6 აპრილი, 2005) — მონაკოს მე-12 პრინცი და აბსოლუტური მმართველი 1949-2005 წლებში, პრინცესა შარლოტა გრიმალდისა და პიერ პოლინიაკის ვაჟი. 1949 წელს გარდაიცვალა მისი პაპა, პრინცი ლუი II. მონაკოს სამეფო ტახტი მემკვიდრეობით დედამისს, შარლოტა გრიმალდის ერგო, მაგრამ მან უარი თქვა ძალაუფლებაზე თავისი ვაჟის სასარგებლოდ. რენიემ მონაკოს მართვას წარმატებით გაართვა თავი. 1950 წელს დააფუძნა საფოსტო მუზეუმი, რომელშიც დღემდე ინახება მონაკოს ლორდებისა და პრინცების სახელობის მონეტები. მისი ხანგრძლივი მმართველობის პერიოდში ქვეყანა ეკონომიკურად საგრძნობლად გაძლიერდა და გრიმალდები ერთ-ერთ უმდიდრეს სამეფო ოჯახად იქცნენ. 1956 წელს რენიე III-მ იქორწინა ამერიკელ მსახიობ, გრეის კელიზე, რომელთანაც შეეძინა 2 ქალიშვილი და 1 ვაჟი, მონაკოს ამჟამინდელი პრინცი, ალბერ II. მონაკოს პრინცის სასახლე ოფიციალურ საიტზე პრინცი რენიე III მონტე-კარლოს სამეფო სასახლე დაარქივებული 2005-04-13 საიტზე Wayback Machine.
ევკომია

ევკომია (ლათ. Eucommia) — მცენარის გვარი ევკომიასებრთა ოჯახისა. ერთადერთი სახეობაა თელისფოთოლა ევკომია (ლათ. Eucommia ulmoides). 15-20 მ სიმაღლის ორსახლიანი ხეა. მოგრძო ელიფსური ფოთლები ტოტებზე მორიგეობითაა განლაგებული. ყვავილი წვრილია, ნაყოფი ერთბუდიანი. ევკომია ველურად იზრდება დასავლეთ და ცენტრალურ ჩინეთის მთიან რაიონებში. ევკომიის ნარგაობა არის საქართველოში, აზერბაიჯანში, ტაჯიკეთსა და კრასნოდარის მხარეში. მცენარის ყველა ნაწილი შეიცავს (%-ობით) გუტას (საიდანაც გუტაპერჩს იღებენ); ფოთოლი 3-6, ტანისა და ტოტების ქერქი 2-8, ფესვი 7-14. ნაყოფი 8-14. 6-7-წლიანი პლანტაციიდან 1 ჰა-ზე იღებენ 100კგ-მდე გუტაპერჩნს, რომელსაც ტექნიკასა და მედიცინაში იყენებენ. ევკომიის ბუჩქის ქერქიდან ამზადებენ წამლებს ჰიპერტონიული დაავადების სამკურნალოდ. ევკომია სწრაფმზარდი, სინათლისა და სითბოს მოყვარული, შედარებით ყინვაგამძლე მცენარეა. მრავლდება თესლითა და ევგეტატიურად. მოსავალს დარგვიდან მეოთხე წელს იღებენ. ჩიქვანაია ე., ქართული საბჭოთა ენციკლოპედია, ტ. 4, თბ., 1979. — გვ. 33-34.
ბორჯომის ხეობის ხანძარი (2017)

ხანძარი ბორჯომის ხეობაში 2017 წლის 20 აგვისტოს, დღის მეორე ნახევარში დაბა წაღვერთან დაიწყო. პირველადი ინფორმაციით, ცეცხლი მთაზე ტყის მასივს ეკიდა. საღამოსკენ, ქარის და კლიმატური პირობების გამო, ხანძარი გაძლიერდა. აღსანიშნავია, რომ ცეცხლი იმ ტერიტორიას მოეკიდა, რომელიც 2008 წელს, საქართველო-რუსეთის ომის დროს, რუსი ოკუპანტების მიერ დამწვარ ტერიტორიას წაეკიდა. ხანძრის გავრცელებასთან ერთად, საქართველოს საგანგებო სიტუაციების მართვის სამსახურმა, სპეციალური ტექნიკა და ცოცხალი ძალის მობილიზება მოახდინა, მათ შორის ვერტმფრენისაც. 21 აგვისტოს ცეცხლმა უკვე სოფელ დაბამდე მიაღწია, თუმცა მალევე მოხდა მისი ლოკალიზება, მათ შორის სპეციალური თხრილების მეშვეობით და ვერტმფრენების დახმარებით. აღსანიშნავია, რომ ამავე დღის დაახლოებით 6 საათიდან, ხანძრის ჩაქრობაში აზერბაიჯანის საგანგებო სიტუაციების სამინისტროს ვერტმფრენიც ჩაირთო, რომელიც ქართული მხარის მოთხოვნით ჩამოფრინდა. 21 აგვისტოს ღამის 9 საათიდან ვითარება უფრო გაუარესდა, როდესაც ქარი ამოვარდა, რამაც ცეცხლის კერების აალება გამოიწვია. ვითარებას ისიც ართულებდა, რომ ღამის სიბნელისა და კვამლის გამო, ვერც ქართული და ვერც აზერბაიჯანული ვერტმფრენი ვერ დაფრინავდა. 22 აგვისტოს ღამეს ადგილზე პრემიერ-მინისტრი გიორგი კვირიკაშვილი ჩავიდა და სხვა მინისტრებთან ერთად საგანგებო შტაბის სხდომა ჩაატარა. სხდომის დასრულების შემდეგ გადაწყდა, რომ მოსახლეობის ევაკუაციის აუცილებლობა არ დგას, ასევე მიმართეს მეზობელ ქვეყნებსა და ევროკავშირს დახმარების გაწევის მიზნით. იმავე ღამეს გაირკვა, რომ დილიდან ხანძრის ჩაქრობის ოპერაციაში ორი თურქული ვერტმფრენი ჩაერთვება. ამ დროისათვის, ხანძრის ჩაქრობაში შსს-ს განსაკუთრებულ დავალებათა დეპარტამენტის 550 თანამშრომელი და 5 ვერტმფრენი მონაწილეობს. პრემიერ-მინისტრის განცხადებით, დღის ბოლომდე ხანძრის ჩაქრობაში ასევე ჩაერთვებიან მეხანძრეების ეკიპაჟი აზერბაიჯანიდან და სომხეთიდან, აგრეთვე თურქეთის პრემიერ-მინისტრის ბრძანებით, საქართველოში ჩამოვა სპეციალური თვითმფრინავი, რომელიც ხანძრის ჩაქრობაში ჩაერთვება. ბოლო მონაცემებით, ბორჯომის ხეობაში ტყის საფარის 100 ჰექტარია დამწვარი. 27 აგვისტოს საღამოს შს მინისტრმა, გიორგი მღებრიშვილმა, ბორჯომის ხეობაში ხანძრის სრული ლიკვიდაცია დაადასტურა. 27 აგვისტოს დილით, წყლის ავზის ავსებისას ხანძრის ჩაქრობაში მონაწილე საქართველოს შსს სასაზღვრო პოლიციის Ми-8 МТВ ტიპის ვეულმფრენმა ავარიული დაჯდომა განახორციელა წყლის ზედაპირზე. ეკიპაჟის წევრები მსუბუქი დაზიანებებით გადარჩნენ. ↑ წაღვერის მიმდებარე ტერიტორიაზე ტყის მასივი იწვის ↑ რატომ იყო 2008 წელს დამწვარი ხეები დარჩენილი სოფელ დაბას ტყეში - ეროვნული სატყეო სააგენტოს უფროსის მოადგილის განმარტება ↑ სოფელ დაბასთან, ცეცხლის გავრცელების თავიდან ასაცილებლად, თხრილების გავლება დაიწყეს ↑ სოფელ დაბასთან ხანძარი ლოკალიზებულია ↑ პრემიერი ბორჯომის ხეობაში რჩება - გიორგი კვრიკაშვილი საგანგებო შტაბის მუშაობას ხელმძღვანელობს ↑ ზურაბ ალავიძე - თურქეთიდან ორი ვერტმფრენი სტიქიის ზონაში შუადღისთვის იქნება ↑ ხანძრის სალიკვიდაციო სამუშაოებში შსს-ს განსაკუთრებულ დავალებათა დეპარტამენტის 550 თანამშრომელიც მონაწილეობს ↑ ხანძრის ჩაქრობის პროცესში სომხეთის სახანძრო ეკიპაჟებიც ჩაერთვებიან ↑ ბორჯომის ხეობაში დაახლოებით 100 ჰექტრამდეა დამწვარი ↑ „ბორჯომში ხანძარი ლიკვიდირებულია“. ნეტგაზეთი. 27.08.2017 ↑ შსს-ს ვიდეომასალა - ბორჯომის ხეობაში „მი-8“-მ ავარიული დაჯდომა განახორციელა. პირველი არხი. 27.08.2017.
ჰაიბერი (სტადიონი)

„ჰაიბერი“ — საფეხბურთო სტადიონი ლონდონში, დიდ ბრიტანეთში, ფუნქციონირებდა 1913 წლის 6 სექტემბრიდან 2006 წლის 7 მაისამდე. ამ პერიონდში სტადიონი იყო საფეხბურთო კლუბ „არსენალის“ საშინაო არენა. გარდა ამისა, „ჰაიბერიზე“ ასევე თამაშობდა ინგლისის საფეხბურთო ნაკრებს. ↑ Arsenal said goodbuy ro Highbury after 93 years at their spiritual home.
შევარდენი (მრავალმნიშვნელოვანი)

შევარდენი შეიძლება იყოს: შევარდენი (სტადიონი) — სპორტული სტადიონი თბილისში შევარდენი-1906 თბილისი (საფეხბურთო კლუბი) — ყოფილი საფეხბურთო კლუბი საქართველოში შევარდენი (ყაზბეგის მუნიციპალიტეტი) — სოფელი ყაზბეგის მუნიციპალიტეტში შავარდენი შავარდენი (გვარი)
არლინგტონის ნაციონალური სასაფლაო

არლინგტონის ნაციონალური სასაფლაო (ინგლ. Arlington National Cemetery) — ამერიკის სამხედრო სასაფლაო არლინგტონში, ვირჯინიის შტატში. სასაფლაოს ტერიტორიაზე დაკრძალულია სამხედროები, პრეზიდენტები, უზენაესი სასამართლოს წარმომადგენლები და ასტრონავტები. დღესდღეობით, სასაფლაოზე დაკრაძალულია 400,000-ზე მეტი ადამიანი. სასაფლაოს ფართობი შეადგენს 2.53 კმ2 დაარსდა 1865 წელს და განკუთვნილი იყო სამოქალაქო ომში დაღუპული ჯარისკაცებისთვის. ტერიტორიის ნაწილი, რაზეც განთავსებულია სასაფლაო, ჩამოართვეს გენერალ რობერტ ედვარდ ლის — სამხრეთ არმიის მთავარსარდალი სამოქალაქო ომში. (March 2013) Arlington National Cemetery Millennium Project Environmental Assessment. Norfolk, Virginia: United States Army Corps of Engineers Norfolk District. ციტირების თარიღი: March 12, 2013. დაარქივებული August 1, 2013[Date mismatch], საიტზე Wayback Machine.Category:Webarchive-ის თარგის შეტყობინებები Atkinson, Rick. Where Valor Rests: Arlington National Cemetery. Washington, D.C.: National Geographic Society, 2007. ISBN 1426200897 McCaslin, Richard B. Lee in the Shadow of Washington. Baton Rouge: Louisiana State University Press, 2004. ISBN 0807126969 Poole, Robert M. On Hallowed Ground: The Story of Arlington National Cemetery. New York, N.Y.: Bloomsbury Publishing USA, 2010. ISBN 9780802715494 შეგიძლიათ იხილოთ მედიაფაილები თემაზე „არლინგტონის ნაციონალური სასაფლაო“ ვიკისაწყობში. ოფიციალური გვერდი დაარქივებული 2011-07-22 საიტზე Wayback Machine. არლინგტონის ნაციონალური სასაფლაო Find a Grave-ზე CWGC: არლინგტონის ნაციონალური სასაფლაო ↑ 1.0 1.1 Davenport, Christian. "Arlington Cemetery Trying to Account for Missing $12 Million." Washington Post. 25 იანვარი, 2012.
ჯეფერსონის მემორიალი

ჯეფერსონის მემორიალი (ინგლ. Jefferson Memorial) — აშშ-ის მესამე პრეზიდენტის, თომას ჯეფერსონისადმი მიძღვნილი მომორიალური კომპლექსი. მდებარეობს აშშ-ის დედაქალაქ ვაშინგტონში. მემორიალი დააპროექტა ჯონ პოულ რასელმა და აგებულია ნეოკლასიციზმის სტილში. მშენებლობა დაიწყო 1939 წელს და დასრულდა 1943 წელს. მოგვიანებით, 1947 წელს დაიდგა პრეზიდენტის ბრინჯაოს ქანდაკება. მემორიალს განაგებს აშშ-ის ნაციონალური პარკების სამსახური. 2004 წელს ამერიკის არქიტექტორების ინსტიტუტმა, მემორიალს, სიაში „აშშ-ის 150 პოპულარული არქიტექტურული შენობა-ნაგებობა“ მეოთხე ადგილი მიუჩინა.. Bedford, Steven McLeod, John Russell Pope: Architect of Empire, Rizzoli International Publications, Inc., New York, NY 1998 Goode, James M. The Outdoor Sculpture of Washington D.C., Smithsonian Institution Press, Washington D.C. 1974 The National Parks: Index 2001–2003. Washington: U.S. Department of the Interior. შეგიძლიათ იხილოთ მედიაფაილები თემაზე „ჯეფერსონის მემორიალი“ ვიკისაწყობში. Nationalmall: თომას ჯეფერსონის მემორიალი დაარქივებული 2011-06-11 საიტზე Wayback Machine. NPS: თომას ჯეფერსონის მემორიალი მემორიალის ისტორია და სასაცილო ფაქტები ↑ Documentation of the Jefferson Memorial. Office of the Historic American Buildings Survey/Historic American Engineering Record (HABS/HAER), of the National Park Service (სექტემბერი, 1994). დაარქივებულია ორიგინალიდან — 2012-07-29. ციტირების თარიღი: 2011-04-27. ↑ America's Favorite Architecture. American Institute of Architecture. დაარქივებულია ორიგინალიდან — 2012-07-29. ციტირების თარიღი: 2011-04-28.
სამატატა

სამატატა ან სამატატას სამეფო — ინდოეთის სუბკონტინენტზე ანტიკური ხანის სამეფო. მდებარეობდა მდინარე ბრაჰმაპუტრას სათავეებთან, ბენგალის სამხრეთ-აღმოსავლეთში. ის იყო გუპტას იმპერიის ვასალი. სამატატა მაურიების იმპერიის დაშლის შედეგად წარმოიქმნა. დაახლოებით ძვ. წ. 232 წელს იმპერატოს აშოკას სიკვდილის შემდეგ. ითვლება, რომ ის სამუდრაგუპტამ 335 წელს გუპტას იმპერისა შეუერთა. ცნობილია, რომ ის VII საუკუნემდე ბუდისტი მეფეების მიერ იმარტებოდა. რომაელი გეოგრაფი პტოლემე მას სოუანაგოურას სამეფო-ს უწოდებდა (დღევანდელი სონარგაონი). ორი ანტიკური ჩინელი მოგზაური თავის ჩანაწერებში ასევე მოიხსენიებს სამატატს. VII საუკუნეში ბერი ხუანზანგი მას სან-მონ-ტატ-ს უწოდებს და აღნიშნავს, რომ სამეფო ბუდისტური ცენტრი იყო. ↑ AM Chowdhury (2012), „Samatata“, Sirajul Islam and Ahmed A. Jamal, Banglapedia: National Encyclopedia of Bangladesh (Second რედ.), Asiatic Society of Bangladesh, http://en.banglapedia.org/index.php?title=Samatata ↑ "First, in his list of towns in transgangetic India Ptolemy mentions a place called Souanagoura which has been identified with modern Sonargaon" Excavation at Wari-Bateshwar: A Preliminary Study, Enamul Haque - 2001
ქართული კუპონი

ქართული კუპონი — საქართველოს ფულის ერთეული 1993 წლის 5 აპრილიდან 1995 წლის 2 ოქტომბრამდე. 1993 წლის 20 აგვისტოდან წარმოადგენდა გადახდის ერთადერთ კანონიერ საშუალებას საქართველოს ტერიტორიაზე. თავდაპირველად კურსი რუბლის თანაბარი იყო, სწორედ რომლის შემცვლელიც იყო ეს ვალუტა. გამოდიოდა მხოლოდ ბანკნოტები, რაოდენობით 1-დან 1 000 000 კუპონამდე (მათ შორის მეტად უცნაური ნომინალებით — 3, 3000, 30 000, 150 000 კუპონი). კუპონი ჰიპერ ინფლაციის ქვეშ ექცეოდა (678,4 % 1995 წელს) და შეცვლილი იყო ახალი ეროვნული ვალუტის მიერ — ლარი კოეფიციენტით 1 000 000 : 1. ამ გამოშვების ბანკნოტებზე არ არის წელიწადის აღნიშვნა. სერიის მნიშვნელში ციფრი ერთია. ყველა ბანკნოტის ზომაა 105×53 მმ. 5 კუპონი 10 კუპონი 50 კუპონი 100 კუპონი 500 კუპონი 1000 კუპონი 5000 კუპონი 10 000 კუპონი ამ გამოშვების ბანკნოტებზე არ არის წელიწადის აღნიშვნა. სერიის მნიშვნელში ციფრი ორია. ყველა ბანკნოტის ზომაა 105×53 მმ. ასევე დამატებულია გრაფიკული ელემენტები საფასურის აღმნიშვნელთან. 1 კუპონი 3 კუპონი 5 კუპონი 10 კუპონი 50 კუპონი 100 კუპონი ამ გამოშვების ბანკნოტზე არის წელიწადის აღნიშვნა. მნიშვნელში ციფრი სამია. ბანკნოტის - 10 000 კუპონის ზომაა 105×53 მმ, დანარჩენი — 127×57 მმ. 10 000 კუპონი 25 000 კუპონი 50 000 კუპონი 100 000 კუპონი ყველა ბანკნოტის ზომაა 114×55 მმ. 250 კუპონი 2000 კუპონი 3000 კუპონი 20 000 კუპონი ყველა ბანკნოტის ზომაა 114×55 მმ. 20 000 კუპონი 30 000 კუპონი 50 000 კუპონი 100 000 კუპონი 150 000 კუპონი 250 000 კუპონი 500 000 კუპონი 1 000 000 კუპონი საქართველოს ეროვნული ბანკი კუპონისა და ლარის ისტორიული კურსები (1993—2000) დაარქივებული 2010-12-21 საიტზე Wayback Machine. ↑ http://www.britannica.com/eb/article-9115213/GEORGIA ↑ http://www.clevelandfed.org/research/Inflation/World-Inflation/index.cfm. დაარქივებულია ორიგინალიდან — 2008-09-15. ციტირების თარიღი: 2017-08-23.
გუმათის ჰესი

გუმათის ჰესი — ორი ჰიდროელექტროსადგური საქართველოში მდინარე რიონზე, წარმოადგენენ რიონის ჰესის კასკადის ნაწილს. გუმათის ჰესი-1 სიმძლავრე 44 მგვტ გუმათის ჰესი-2 სიმძლავრე 22,5 მგვტ
პაპანდუვა

პაპანდუვა (პორტ. Papanduva) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 788 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში. 2010 წლის მონაცემებით, მოსახლეობა 17 928 ადამიანს შეადგენდა, მოსახლეობის სიმჭიდროვე 23.97 კმ²-ზე. ფართობი 747 862 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პორტუ-უნიანი

პორტუ-უნიანი (პორტ. Porto União) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 795 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში. 2010 წლის მონაცემებით, მოსახლეობა 33 493 ადამიანს შეადგენდა, მოსახლეობის სიმჭიდროვე 39.62 კმ²-ზე. ფართობი 845 340 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სანტა-ტერეზინია (სანტა-კატარინა)

სანტა-ტერეზინია (პორტ. Santa Terezinha) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 610 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში. 2010 წლის მონაცემებით, მოსახლეობა 8 767 ადამიანს შეადგენდა, მოსახლეობის სიმჭიდროვე 12.26 კმ²-ზე. ფართობი 715 263 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ტიმბო-გრანდი

ტიმბო-გრანდი (პორტ. Timbó Grande) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 925 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში. 2010 წლის მონაცემებით, მოსახლეობა 7 167 ადამიანს შეადგენდა, მოსახლეობის სიმჭიდროვე 11.98 კმ²-ზე. ფართობი 598 473 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
ტრეს-ბარასი

ტრეს-ბარასი (პორტ. Três Barras) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 802 მეტრზე. მიეკუთვნება სანტა-კატარინას შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კანოინიასის შემადგენლობაში. 2010 წლის მონაცემებით, მოსახლეობა 18 129 ადამიანს შეადგენდა, მოსახლეობის სიმჭიდროვე 41.43 კმ²-ზე. ფართობი 437 556 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
დავაკა

დავაკა — სამეფო ანტიკურ ინდოეთში, მდებარეობდა დღევანდელი ასამის შტატის ტერიტორიაზე. ცნობები მის შესახებ მოდის IV საუკუნის სვეტიდან, სადაც ის გუპტას იმპერიის ერთ-ერთ სასაზღვრო სამეფოდაა მოხსენებული. ამ ქვის სვეტზე წარწერა შესრულებულია კამპურის დიალექტზე.. დავაკა IV საუკუნის ალაჰაბადის სვეტზე მოხსენებულია როგორც განაპირა სამეფო. ისტორიკოს კანაკლალ ბარუას მტკიცებით ის VI-VII საუკუნეებში მისგან დასავლეთით მდებარე სამეფო კამარუპამ შთანთქა. უფრო გვიანდელი ისტორიკოსები პური და ჩუდჰური მიიჩნევენ, რომ შერწყმა უფრო ადრე V საუკუნის პირველ ნახევარში კალიანა ვარმანის მეფობის დროს მოხდა (422-446). Choudhury, P. C. (1959). The History of Civilization of the People of Assam to the Twelfth Century AD. Department of History and Antiquarian Studies, Gauhati, Assam.  Puri, Brij Nath (1968). Studies in Early History and Administration in Assam. Gauhati University.  Mookerji, Radhakumud (1973). The Gupta Empire. Motilal Banarasidass.  ↑ Suresh Kant Sharma, Usha Sharma (2005), Discovery of North-East India: Geography, History, Cutlure, ..., Davaka (Nowgong) and Kamarupa as separate and submissive friendly kingdoms ↑ Indian History Congress (2002), Proceedings - Indian History Congress - Volume 62, p. 136 identified with the Davaka region of Nagaon district of Assam, the location of which, can be confirmed by the Gachtal stone pillar inscription.6 The Allahabad stone pillar inscription of Samudragupta mentions Davaka along with Samatata ↑ Māmaṇi Raẏachama Goswāmī (1996), Rāmāyaṇa from Gangā to Brahmaputra, p.98 The Gachtal pillar inscription composed in old Assamese script and language, rather Kamrupi dialect, referring to the yavana invasion from Bengal ↑ Kanak Lal Barua (1933), Early history of Kāmarupa], Page 47 "in the sixth or the seventh century this kingdom of Davaka was absorbed by Kamarupa." ↑ "As regards the eastern limits of the kingdom, Davaka was absorbed within Kamarupa under Kalyanavarman and the outlying regions were brought under subjugation by Mahendravarman." (Choudhury 1959, p. 47) ↑ "It is presumed that (Kalyana Varman) conquered Davaka, incorporating it within the kingdom of Kamarupa" (Puri 1968, p. 11) ↑ In the middle of the 6th century A.D. the Davaka kingdom had been annexed into the kingdom of Kamarupa and probably it was turned into a visaya (district) under the administration of Kamarupa making Davaka its headquarters